২ দিনের সংঘাতেই ‘ভিখারি দশা’! টাকার জন্য হাত পাতছে পাকিস্তান

ওয়েব ডেস্ক: চরমে ভারত-পাকিস্তান দ্বন্দ্ব (India Pakistan Conflict)। ইতিমধ্যে দুই দেশের তরফে গোলাবর্ষণ হয়েছে। পাকিস্তানের একাধিক ড্রোন, ক্ষেপণাস্ত্র এবং ফাইটার জেট হামলাকে প্রতিহত করেছেন ভারত। আবার পাল্টা জবাবও দেওয়া হয়েছে ভারতের তিন বাহিনীর পক্ষ থেকে এই অবস্থায় চূড়ান্ত অর্থসংকটে পাকিস্তান। সামরিক অভিযানে ব্যাপক ক্ষয়ক্ষতির দাবি তুলে আন্তর্জাতিক অংশীদারদের কাছ থেকে অতিরিক্ত ঋণ সহায়তা চেয়েছে পাকিস্তান সরকার (Pakistan Government)।

জানা গিয়েছে, বৃহস্পতিবার আন্তর্জাতিক মুদ্রা তহবিলের (International Monetary Fund) সঙ্গে গুরুত্বপূর্ণ বৈঠকের আগে এই আবেদন জানানো হয়। পাকিস্তানের অর্থনৈতিক বিষয়ক বিভাগ (Economic Affairs Division) থেকে এক বিবৃতিতে বলা হয়, “শত্রুপক্ষের হামলায় ব্যাপক ক্ষতির প্রেক্ষিতে আন্তর্জাতিক অংশীদারদের কাছ থেকে আমরা অতিরিক্ত ঋণ সহায়তা চাইছি। যুদ্ধ পরিস্থিতি এবং শেয়ার বাজার ধসের মধ্য দিয়ে আমরা সকল অংশীদারকে পরিস্থিতি শান্ত রাখতে সহায়তা করার আহ্বান জানাচ্ছি।”

আরও পড়ুন: ভারত-পাক সংঘাতে কার পাশে আমেরিকা? জানুন বড় আপডেট

তবে কিছু সময়ের মধ্যেই পাক সরকার তাঁদের ঋণ চাওয়ার দাবি অস্বীকার করে। আন্তর্জাতিক সংবাদ সংস্থা জানিয়েছে, পাকিস্তানের অর্থনৈতিক বিষয়ক বিভাগ দাবি করেছে যে, তাদের এক্স অ্যাকাউন্ট হ্যাক করা হয়েছিল। সেই কারণে ঋণ চাওয়া সংক্রান্ত এই পোস্টটি যে তাঁদের তরফে করা হয়নি।

এদিকে ভারত এই পরিস্থিতিকে ঘিরে আইএমএফ-এর আসন্ন ঋণচুক্তির বিষয়ে সতর্ক অবস্থান নিয়েছে। ভারতের বিদেশ সচিব বিক্রম মিস্রি দিল্লিতে এক সাংবাদিক সম্মেলনে জানান, আইএমএফ-এর বৈঠকে ভারতের নির্বাহী পরিচালক সংস্থাটির সামনে ভারতের অবস্থান তুলে ধরবেন।